Anuju siji dina, bocah telu iki ditemu déning Maman (Ankur Vikal) ing pawuhan, papané urip. Telu-teluné banjur diajak lunga menyang siji panti asuh. Tibakné ing panti iki bocah-bocah iki diajari dikon ngemis lan mbarang. Ing siji dina Salim weruh ana bocah kang jenegé Avindh dikon nyanyi banjur dibiyus lan sawisé matané digawé wuta, amarga bocah pangamèn wuta olèh dhuwit luwih akèh. Salim déning Maman dikon nyeluk adhiné, adhiné uga arep digawé wuta matané. Nanging Salim ora lila, dhèwèké banjur ngajak mlayu Jamal lan Latika. Kateluné dioyak déning Maman lan wong-wongé. Jamal lan Malik bisa mlebu sepur nanging Latika ora bisa. Latika dicekel Maman manèh.